Държавен вестник, бр. 44, 2022 г., стр. 21

БРОЙ  44	
Д Ъ Р Ж А В Е Н  В Е С Т Н И К 	
СТР.  21  
27 
 
4.8.2. Разработва се процедура за евакуация, включително анализ на възможностите за евакуация, за 
сведение на Администрацията във връзка с одобряването на плановете за изолация на пожари и за 
подпомагане на собствениците и строителите при планирането на евакуационната демонстрация, 
предвидена в 4.8.3.  
 
Евакуационните процедури включват: 
 
.1. спешното съобщение, направено от капитана; 
 
.2. контакт с базовия порт; 
 
.3. обличане на спасителни жилетки; 
 
.4. окомплектоване с екипаж на спасителните съдове и аварийните пунктове; 
 
.5. спиране на машините и горивопроводите; 
 
.6. нареждане за евакуация; 
 
.7. разполагане на спасителни съдове и морски аварийни системи и дежурни лодки; 
 
.8. притягане на спасителните съдове; 
 
.9. контролиране на пътниците; 
 
.10. организирано евакуиране на пътниците под контрол; 
 
.11. проверка на екипажа дали всички пътници са напуснали плавателния съд; 
 
.12. евакуация на екипажа; 
 
.13. освобождаване на спасителния съд от плавателния съд; и 
 
.14. направляване на спасителния съд от дежурната лодка, когато има такава. 
 
4.8.3. Постигането на необходимото време за евакуация (установено съгласно 4.8.1) се проверява чрез 
практическа демонстрация, проведена при контролирани условия в присъствието на Администрацията, и 
се документира и проверява  щателно за пътнически плавателни съдове от Администрацията. 
 
4.8.4. Евакуационните демонстрации се извършват с необходимото внимание по отношение на 
проблемите, свързани с масовото придвижване или нарастващата паника, които могат да възникнат в 
аварийна ситуация, когато е необходима бърза евакуация. Евакуационните демонстрации се извършват 
на сухо, като спасителният съд първоначално е поставен в прибрано положение, и се извършват, както 
следва: 
 
.1. Времето за евакуация на плавателен съд от категория А е времето от момента, в който е направено 
първото съобщение за напускане на плавателния съд и всички пътници са разпределени в нормална 
конфигурация за пътуване, до момента, в който последното лице се е качило на спасителния съд, и 
включва времето, необходимо на пътниците и екипажа да сложат спасителни жилетки. 
 
.2. Времето за евакуация на плавателен съд от категория Б и товарен плавателен съд е времето от 
момента, в който е дадена заповедта за напускане на плавателния съд, до момента, в който последното 
лице се е качило на спасителния съд. Пътниците и екипажът могат да носят спасителни жилетки и да 
бъдат подготвени за евакуация, като може да бъдат разпределени и между сборните пунктове. 
 
.3. За всички плавателни съдове времето за евакуация включва времето, необходимо за спускане, 
надуване и обезопасяване на спасителните съдове в готовност за качване. 
 
4.8.5. Времето за евакуация се проверява с евакуационна демонстрация, която се извършва с този 
спасителен съд и изходи от едната страна, за които анализът на възможностите за евакуация показва 
най-доброто време за евакуация, докато пътниците и екипажът се разпределят. 
28 
 
4.8.6. При плавателни съдове, при които половината от изпитването не е осъществимо, Администрацията 
може да разгледа възможността за частична евакуация по маршрут, за който анализът на възможностите 
за евакуация е показал, че е най-важен. 
 
4.8.7. Демонстрацията се извършва при контролирани условия в съответствие с плана за евакуация по 
следния начин. 
 
.1. Демонстрацията започва, когато плавателният съд е на вода в пристанище, при сравнително 
спокойни условия, и всички машини и оборудване са в нормално състояние за мореплаване. 
 
.2. Всички изходи и врати във вътрешността на плавателния съд са в същите позиции, в които се 
намират в нормално състояние за мореплаване. 
 
.3. Предпазните колани, ако е необходимо, следва да бъдат закопчани. 
 
.4. Маршрутите за евакуация за всички пътници и екипажа следва да бъдат такива, че да не е необходимо 
човек да влиза във водата по време на евакуацията. 
 
4.8.8. При демонстрацията за пътнически плавателни съдове се използва представителна извадка от 
лица с нормално здраве, височина и тегло, с различен пол и възраст, доколкото това е практически 
осъществимо и разумно. 
 
4.8.9. Избраните за демонстрацията лица, различни от екипажа, не трябва да са специално обучени за 
такава демонстрация. 
 
4.8.10. Демонстрация на аварийна евакуация се извършва за всички високоскоростни плавателни съдове 
с нов дизайн и за други плавателни съдове, при които мерките за евакуация се различават съществено от 
тези, които са били тествани преди това. 
 
4.8.11. Специфичната процедура за евакуация, следвана по време на първоначалната демонстрация на 
плавателния съд, на която се базира свидетелството, се включва в ръководството за експлоатация на 
плавателния съд заедно с другите процедури за евакуация, съдържащи се в 4.8.2.   По време на 
демонстрацията се правят видеозаписи както вътре, така и извън плавателния съд, които стават 
неразделна част от ръководството за обучение, посочено в 18.2. 
 
4.9 Багажни, складови, магазинни и товарни отделения 
4.9.1. Предприемат се мерки за предотвратяване на местенето на багаж, провизии и предмети в 
товарните отделения, като надлежно се вземат предвид характеристиките на отделенията и ускоренията, 
които е вероятно да възникнат.  Ако поставянето им в стабилна позиция не е практически осъществимо, 
се осигуряват подходящи средства за ограничаване на движенията на багажа, провизиите и товара.   
Рафтовете и надземните рафтове за съхранение на ръчен багаж на обществени места се осигуряват с 
подходящи средства за предотвратяване на падането на багажа при условията, които могат да възникнат. 
 
4.9.2. Уредите 
за 
управление, 
електрическото 
оборудване, 
частите 
с 
висока 
температура, 
тръбопроводите или други елементи, чиято повреда може да се отрази върху безопасната експлоатация 
на плавателния съд или до които е необходим достъп за членовете на екипажа по време на пътуване, не 
се разполагат в багажни, складови и товарни отделения, освен ако тези елементи не са подходящо 
защитени така, че да не могат да бъдат повредени или, когато е възможно, задействани по невнимание 
при товарене, разтоварване или преместване на предметите в отделението. 
 
4.9.3. В тези отделения се поставя трайно обозначение на ограниченията за товарене, ако е необходимо. 
 
4.9.4. Предвид предназначението на плавателния съд механизмите за затваряне на външните отвори на 
багажното и товарното отделение, както и на помещенията от специална категория, следва да бъдат 
устойчиви на атмосферни влияния. 
 
4.10 Нива на шум 
4.10.1. Нивото на шума в обществените помещения и жилищните помещения на екипажа се поддържа 
възможно най-ниско, за да може да бъде чута високоговорителната уредба, и по принцип не надвишава 
75 dB(A). 
 
4.10.2. Максималното ниво на шум в работното отделение по принцип не трябва да надвишава 65 dB(A) с 
цел улесняване на комуникацията в отделението и външните радиокомуникации.